
מדינת ישראל
מינהל התכנון

‏‏‏יום חמישי י"ג אב תשפ"א
‏‏‏22/07/2021
מספר בקשה: 3056-21-0023
לכבוד

גבירתי הנכבדה,

[bookmark: _GoBack]הנדון: החלטה בבקשת חופש מידע מספר " 3056-21-0024 – דו"ח אקולוג המינהל בתת"ל 33 א'" 
בקשתך מיום 8/6/2021 לקבלת מידע בנושא  "בקשה לקבלת דו"ח שנכתב במינהל ע"י האקולוג של המינהל ב- 2017 בנוגע לתת"ל 33 א'" התקבלה במינהל התכנון ונבדקה  ע"י גורמי המקצוע. להלן התייחסותנו:
1. ראשית נבהיר כפי שיצויין בהמשך המכתב, כי האיגום והחדרת המים במחצבת נשר בה התגלתה המערה מתאפשרים כבר מתוקף תכנית מאושרת קודמת – תמ"א 14/ 4/ 1 וזאת מתוך ראיה סביבתית לניצול מי גשמים לטובת משק המים. תת"ל 33א' כוללת בתוכה פתרונות מאושרים לאיגומים באגן האיילון לרבות מחצבת נשר ונועדה לאפשר את הצרת תעלת האיילון בת"א לטובת תוספת מסילת רביעית. 
2. המסמך המבוקש על ידך לא הוגש במסגרת תת"ל 33א' שמסמכי התכנית שלה הוגשו במהלך שנת 2020.
3. כמו כן, לאחר בדיקתינו לא נמצא מסמך "דו"ח שנכתב במינהל ע"י האקולוג של המינהל ב- 2017 בנוגע לתת"ל 33 א'". לפיכך נא ראי בכך מענה בהתאם לסעיף 8(3) בחוק חופש המידע התשנ"ח – 1998: "המידע אינו מצוי ברשותה".
4. לנוחיותך, רצ"ב קישור לאתר מינהל התכנון בו תוכלי לאתר מסמכים ומידע נוסף הרלוונטיים לתת"ל 33 א' – תכנית משלימה לניהול הנגר באיילון.
5. מעבר לאמור, אציין כי מבדיקתינו עולה כי קיים מסמך "סיכום עבודת הוועדה לבחינת מצבה של שמורת הטבע מערת איילון" הנושא תאריך 30.5.2016, אשר נערך ע"י המרכז לחקר מערות (מלח"ם) במחלקה לגיאוגרפיה באוניברסיטה העברית בירושלים.

ככל ותרצי לקבל מסמך זה, באפשרותך לפנות אל הממונה על העמדת המידע לציבור באוניברסיטה העברית, לבירור אפשרות מסירתו: עו"ד מאיה צמח, טלפון: 02-5881296 דוא"ל: foia@savion.huji.ac.il



בכבוד רב,

הממונה על העמדת מידע לציבור
מינהל התכנון












העתק:
הגב' ליאור מסינג, לשכת מנכ"לית – מינהל התכנון
עו"ד ליטל הילמן, הלשכה המשפטית – מינהל התכנון

